**Rodičia sú veľkým vzorom svojim deťom.**

**Dajte svojim deťom možnosť zúčastniť sa na vašom živote.**

Niekoľko užitočných rád, čo môžu rodičia urobiť na podporu a rozvoj schopností svojich detí

* Úcta, teplo domova, láska a pocit bezpečia sú tie najdôležitejšie predpoklady na to, aby deti svoje nadanie a svoj talent mohli rozvíjať a realizovať.
* Nemenej dôležité je mať ako rodič stále na zreteli, že pri podpore talentu a schopností ide o záujem našich detí, a nie o presadzovanie našich vlastných ctižiadostivých cieľov. Porozumenie, plné a dôsledné riadenie a vedenie sú nevyhnutné.
* Okrem starostlivého pozorovania pomáha aj znalecká analýza správne pochopiť rozmanitosť a jedinečnosť vášho dieťaťa. Ak jeho nadanie poznáte, potom máte aj možnosť správne ho podporovať pri jeho rozvíjaní a raste.



**Niekoľko všeobecných zásad**

* Podporujte svoje dieťa, aby objavovalo a sledovalo svoje záujmy a silné stránky.
* Podporujte u svojich detí zdravé sebavedomie a samostatnosť. Získať dôveru vo vlastné schopnosti je dôležitým predpokladom dobrých výkonov.
* Stanovujte realistické očakávania a požiadavky, ktoré budú vaše dieťa povzbudzovať. Nestanovujte ciele príliš vysoko, aby nestratilo odvahu, ani príliš nízko, nemuselo by brať cieľ dostatočne vážne.
* Vyhýbajte sa všetkému, čo potlačuje motiváciu vášho dieťaťa, všetkému, čo brzdí nadšenie a potláča tvorivosť. Sústavné prerušovanie a malicherné výčitky, odmietanie a trestanie, predovšetkým však zákaz tých vecí, ktoré má vaše dieťa obzvlášť rado a dobre ich vie robiť, mu kazí potešenie a radosť z činnosti.
* Dôležitá je pochvala a odmena. Každé dieťa potrebuje pochvalu a uznanie za svoj úspech alebo výkon, ale iba vtedy, ak sú pochvaly oprávnené.
* Kritika je príležitostne tiež nevyhnutná. Dávajte však pozor, aby bola konštruktívna.
* Deti sa rady hrajú s inými deťmi. Napriek tomu by malo každé dieťa mať možnosť samo sa sústredene zamestnať. Skúste ho pri tom nerušiť a jeho hru neprerušovať.
* Plánujte aktivity, ktoré napĺňajú záujmy vašich detí.